|  |  |  |
| --- | --- | --- |
| logoZavod | **ЗАВОД ЗА УНАПРЕЂИВАЊЕ ОБРАЗОВАЊА И ВАСПИТАЊА**  **ЦЕНТАР ЗА СТРУЧНО ОБРАЗОВАЊЕ И ОБРАЗОВАЊЕ ОДРАСЛИХ** | mali znak |

УПУТСТВО

ЗА ПОПУЊАВАЊЕ ЕВИДЕНЦИЈЕ НА МАТУРСКОМ ИСПИТУ У ОБРАЗОВНОМ ПРОФИЛУ

ТУРИСТИЧКИ ТЕХНИЧАР

1. ЗАПИСНИК О ПОЛАГАЊУ МАТУРСКОГ ИСПИТА

**Оцене** постигнуте на испиту уписати у образац записника о полагању матурског испита (образац бр.7а, наручити од издавача *Просветни преглед*).

* **Испит за проверу стручно теоријских знања:** евидентира се уписивањем броја бодова (остварених на тесту) и оцене (бројчана, утврђена на основу скале за превођење, у оквиру испита за проверу стручно теоријских знања).
* **Матурски практични рад**: Табела садржи три реда за унос евиденције појединачних задатака (ученици полажу овај део испита израдом једног, два или три радна задатака у зависности од образовног профила – код туристичког техничара ради се два задатка, па се преостали ред прецртава). Уписује се шифра и назив појединачног задатка, а затим сваки члан испитне комисије уноси број бодова који је утврдио у појединачној листи за оцењивање сваког практичног задатка. Просечан број бодова за сваки радни задатак израчунава председник испитне комисије, заокружен на две децимале, а затим и укупан број бодова на матурском практичном раду, који се заокружује на најближи цео број. Испод табеле, у предвиђен простор, уписује се оцена која се изводи на основу табеле са скалом за превођење бодова у успех на матурском практичном раду дата у Приручнику. Екстерни члан испитне комисије се потписује у рубрику члан.
* У прилогу записника сваког ученика чувају се:
* писмени задатак из матерњег језика;
* оцењен и од стране чланова комисије, потписан тест;
* израђени документи, прорачуни, евиденције и сл. према захтеву задатка (задаци рађени на рачунару се одштампају);
* све појединачне листе за оцењивање чланова комисије, укључујући и листу за оцењивање страног језика II.

2. УВЕРЕЊЕ О ПОЛОЖЕНИМ ИСПИТИМА У ОКВИРУ САВЛАДАНОГ ПРОГРАМА ЗА ОБРАЗОВНИ ПРОФИЛ (образац бр. 4б)

**Образовни профил:** Туристички техничар

**Подручје рада:** Трговина, угоститељство и туризам

**Ниво квалификације:** IV

**Трајање образовања:** четири године

**Наставни план и програм је објављен у ''Просветном гласнику РС'' бр.** 8/14, 2/18

*(уписују се и бројеви свих Просветних гласника који се односе на измене и допуне наставног плана и програма за образовни профил).*

Остварени **циљеви стручног образовања:** Уноси се текст из Наставног плана и програма –Стандарда квалификације из одељка *Циљеви стручног образовања*, приказан под алинејама:

* примену теоријских знања у практичном контексту;
* примену сигурносних и здравствених мера у процесу рада;
* примену мера заштите животне средине у процесу рада;
* употребу информатичке технологије у прикупљању, организовању и коришћењу информација у раду и свакодневном животу;
* преузимање одговорности за властито континуирано учење и напредовање у послу и каријери;
* препознавање пословних могућности у радној средини и ширем социјалном окружењу.

Стечене стручне компетенције: Уноси се текст из табеле Стручне компетенције и јединице компетенција, у оквиру одељка Стандард квалификације, (објављен Објављеном Наставном плану и програму за образовни профил и у Приручнику о полагању матурског испита за образовни профил):

| **Дужности – стручне компетенције** | **Задаци – јединице компетенција** |
| --- | --- |
| Припрема туристичких услуга | * Прикупљање информација за одређену туристичку услугу; * Дефинисање свих неопходних чинилаца конкретне туристичке услуге; * Контактирање партнера -добављача ради прикупљања понуде; * Припрема неопходних информација за потписивање уговора; * Израда предрезервација. |
| Израда туристичких услуга | * Састављање програма туристичке услуге (путовања); * Дефинисање списка услуга за калкулацију; * Израда предлога калкулације; * Учествовање у формирању коначног програма и/или понуде; * Примање и преношење информација у оквиру служби, |
| - ....... | * ........(итд) |

3. ДИПЛОМА

* На линији поред образовног профила\* написати назив образовног профила
* На линијама предвиђеним за називе наставних предмета које је ученик полагао на матурском испиту написати:
* Српски (Мађарски, Албански...) језик и књижевност *и постигнут успех*
* Група предмета - испит за проверу стручно-теоријских знања *и постигнут успех.*
* На линијама предвиђеним за назив матурског рада написати пуне називе радних задатка које је ученик полагао на практичном делу испита.